होटलों व दुकानों में नहीं की जा रही पानी की जांच
गर्मी शुरू होते ही लोग होटलों व बोतल बंद पानी का सहारा लेकर अपनी प्यास बुझाते हैं। लेकिन लोगों को पता नहीं होता कि होटलों में मिलने वाला पानी कितना शुद्ध है।
आम तौर पर होटलों में प्लास्टिक के ड्रम या टंकी में पानी भरा रहता है जिसे होटल वाले ग्राहकों को पीने के लिए देते हैं। प्लास्टिक के ड्रम व टंकी को कई दिनों तक पानी भरे रहने के बाद भी सफाई नहीं की जाती। उसी में दोबारा पानी डाल दिया जाता है। वैसे तो जिला मुख्यालय में जल जांच की प्रयोगशाला है। लेकिन विभाग इसे खाद्य विभाग का मामला बताकर अपना हाथ खींच लेता है। खाद्य विभाग केवल खाद्य सामग्री की ही जांच करता है। पानी की जांच नहीं होती।
यह होना चाहिए : जिस दुकानदार या होटल संचालक पानी की शुद्धता की जांच प्रयोगशाला से करवाते हैं उसका सैंपल खुद विभागीय कर्मचारियों को लेना चाहिए। इससे गड़बड़ी की आशंका नहीं रहेगी। जिस पानी को लोगों को पीने के लिए दिया जाएगा उसकी जांच हो सकेगी। गड़बड़ी मिलने पर कार्रवाई हो सकेगी।
समय-समय पर होना चाहिए निरीक्षण : प्रयोगशाला की टीम औचक निरीक्षण कर पानी का सैंपल लेकर उसका जांच करे तो वास्तविक स्थिति सामने आएगी। कार्रवाई के डर से होटल संचालक व दुकानदार पानी रखने के पात्र की सफाई नियमित करेंगे। लोगों को साफ पानी भी पीने को मिलेगा।
शुद्ध पानी का पीएच मान 7.85 होना चाहिए : लोगों की सेहत के लिए पानी अमूल्य है। हमेशा शुद्ध व साफ पानी पीना चाहिए। शुद्ध पानी का पीएच मान 7.85 होना चाहिए। पानी की शुद्धता जांच के बाद ही पता चलता है। इसलिए जिले के होटलों में दिए जाने वाले पानी की जांच नियमित होनी चाहिए। क्योंकि यह लोगों के स्वास्थ्य से जुड़ा हुआ है।
1 साल के लिए वैध होता है पानी की जांच रिपोर्ट
होटल मालिक पानी का सैंपल जांच कराने के लिए प्रयोगशाला लाते हैं। जहां जांच करने के बाद रिपोर्ट दी जाती है। इसके बाद ही खाद्य विभाग लाइसेंस देता है। लेकिन होटल मालिक जो सैंपल जांच के लिए प्रयोगशाला लाते हैं वह पानी का सैंपल कहां का है इसका पता नहीं लगाया जाता। होटल संचालक प्रयोगशाला से पानी की शुद्धता की रिपोर्ट के लिए किसी दूसरे जल स्त्रोत का पानी या उबला हुआ पानी सैंपल के रूप में लेकर जांच के लिए ले जा सकता है। ताकि उन्हें प्रयोगशाला से शुद्ध पानी का सर्टिफिकेट मिल सके।
पेयजल की जांच करना खाद्य विभाग का काम
पानी की जांच प्रयोगशाला आने पर की जाती है। होटलों में किस तरह का पानी दिया जा रहा है यह जांच करना खाद्य विभाग का काम है। डीके मत्स्यपाल, एसडीओ, पीएचई
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva